
Batid ko na walang tao na may sapat na 
kaisipan ang tatanggi na vvala ng titibay pa sa 
patotoo ng Dakilang Allah (swt) ang tanging 
Diyos na nakababatid at nakakakita ng lahat. 

At kaninong patotoo at pag saksi ang higit na 
dalisay kundi sa Diyos na nakababatid ng lahat 
ng nangyayari ? 

Kung sinabi ni Allah (swt) na si Hesus ay 
hindi naipako at hindi namatay sa krus. sino 
ako. sino kavo. sino tavo upang hindi siva 

paniwalaan? 

Ang paniniwalang ito ay di ayon sa kaisipan 
ng sinumang Muslim kundi ayon sa pahayag ng 
Allah (swt) na mababasa sa talata ng Banal na 
Quran. 


Sa aklat na ito ay inilalahad ko nang buong ingat ang 
katotohanang itinago ng mga lider Kristiyano, Katuruan na 
hindi namutawi sa mga labi ni Hesus. 

Ayon na rin kay Hesus, Ang pagkakamit ng 
buhay na walang hanggan ay nasa pagpapasakop 
at pagsunod sa utos ng Dakilang Allah na siyang 
may likha ng lahat; 

"At ito ang buhay na walang hanggan, na ikaw 
ay makilala nila na iisang Diyos na tunay, 
ALLAH (swt ) at ako (Hesus) na iyong sinugo. 

Juan 17:3 


Alhamdu Lillahi Rabbil Alamin. 

* Para sa karagdagang kaalaman sa Islam, Sumulat o 
Tumawag sa: 

Islamic Da'wah & Guidance Center Dammam 
Postal Code 31131 K.S.A. 

Tel: 8272772 - 8263535 



H E S U S 

Naipako ba sa krus ? 

Isang masusing pag-aaral at pananaliksik batay 
sa Bibliya at Banal na Quran. 

Paunang Salita 

Sa Ngalan ng Allah, ang Pinakamahabagin, ang 
Pinakamaawain. Ang kapurihan ay sa Allah 
lamang, at ang kapayapaan at biyaya ay 
sutnakanila, sa huling Propeta Muhammad, sa 
kanyang pamilya at kanyang mga kasamahan. 

Ang pamagat ng aklat na ito ay hango sa mga talata ng 
Biblia na sinulat nina San Juan at San Lukas (Juan 19: 5- 
6,15 -Lukas 23:20-21)." Ipako siya sa krus " kaya't 
ang tanong ko, naipako ba siya sa krus ? 

Sa paniniwala at aral Kristiyano, ito ang haligi ng 
kanilang doktrina at pangunahing kredo ng kanilang 
pananampalataya at dito nakasalalay ang kanilang katiyakan 
tungo sa buhay na walang hanggan. 

Pinaniniwalaan ng lahat ng mananampalatayang kristiyano 
na ang kanilang kaligtasan at pagkakamit ng buhay na 

walang hanggan ay nakasalalay lamang sa kanilang 
pagsampalataya sa pagkapako at pagkamatay ni Hesus 
duon sa krus bilang kabayaran ng kanilang mga kasalanan, 
at ito ay ayon sa aral na kanilang tinanggap kay San Pablo 
na nasusulat sa Efeso 1:7, 

" na sa kaniya (Hesusj ay mayroon tayo ng ating 
katubusan sa pamamagitan ng kaniyang dugo, na 
kapatawaran ng ating mga kasalanan, ayon sa 
mga kayamanan ng kanyang biyaya." 

NGUNIT ANG TANONG AY ITO? : Gaano katotoo 
at katibay ang aral na ito ng kaligtasan ng tao sa 
kaparusahan duon sa impiemo at pagkakamit naman ng 
buhay na walang hanggan duon sa paraiso? At kaninong 
aral ito? Aral ba ito ni Hesus? O ito bay doktrinang gawa 
lamang ng tao gaya ng sinabi ni Hesus: 

' datapuwa't walang kabuluhan ang pagsamba 
nila sa akin, na nagturo ng kanilang pinakaaral 
ang mga utos ng mga tao " 

Mateo 15:9 

Kung ang pagsamba kay Hesus ayon sa kanya ay walang 
kabuluhan at turo lamang ng tao at hindi niya turo lalot 
higit na hindi ito nagmula sa Diyos, kung gayon ay 

may katotohanan ang sinabi ni San Pablo sa Bibliya: 

"kung sa buhay lamang na ito tayo nagsisiasa 
kay Kristo, ay tayo sa lahat ng mga tao ang 
lalong kahabaghabag." 

I Cor. 15:19 

Hindi nagkamali si Hesus nang sabihin niya na siya'y 
sasambahin ayon sa turo at utos ng tao. Hindi rin 
nagkamali si San Pablo nang sabihin niya na ang 
nagsisisamba kay Hesus at umaasa na nabayaran na ni 
Hesus ang kanilang mga kasalanan ay magiging 
kahabaghabag sa araw ng paghuhukom. 


ANG PANINIWALA NG MGA MUSLIM 

Kung may namamagitan sa mga Muslim at mga 
Kristiyano, isa ito, ang kaligtasan at kabayaran sa 
kasalanan ng isang tao sa pamamagitan ng pagkapako at 
kamatayan ni Hesus sa krus. Ang paniniwala ng mga 
Muslim ay tanging si Allah lamang ang maaaring magbigay 
ng kapatawaran tungo sa kaligtasan at buhay na walang 
hanggan. Ito ay mababasa sa maraming talata sa banal na 
Quran: 

" kung parurusahan mo (Allah) sila, sila ay 
iyong mga alipin, at kung patatawarin mo sila, 

katotohanan ikaw tanging ikaw ang pinakadakila, 
ang nakababatid ng lahat ." 

Quran 5:118 

(ang talatang ito ay salitang namutawi sa bibig ni 
Hesus). 

"si Allah ang lumikha ng lahat, at siya ang 
"Wakil" (tagapagingat, tagapagpaganap ng lahat 
ng nangyayari at nagbabantay, atbp.) ng lahat ng 
kanyang nilikha " . 


Quran 39:62 

Ang lahat ng mga Muslim ay hindi naniniwala 
na siya ay naipako at namatay sa krus. 

Ang paniniwalang ito ay di ayon sa kaisipan ng 
sinumang Muslim kundi ayon pahayag ng Allah na itinuro 
ni Propeta Muhammad (snak) na mababasa sa talata ng 
Banal na Quran: 


"at sinabi nila ( ng may pagyayabang) pinatay 
namin ang Kristo, Hesus anak ni Maria, ang 
apostol ng Diyos, datapuwa't, siya ay di nila 
napatay, o naipako man nguni't lumalabas 
lamang sa kanila na parang gayon nga at sila na 

nagsasalungatan ng pagkaunawa ay puno ng 
pagkalito at walang kaalam alam sa nagaganap. 
at ang nanittiwala dito ay sumasangayon sa 
walang kabuluhang pag-aakala, sapagkat sa 
katotohanan ; siya (Hesus) ay di nila napatay. 
Bagkus kinuha siya ng Allah at dinala sa langit. 
ang Allah ang pinakamakapangyarihan, walang 
hanggan ang kanyang kaalaman." 

Quran 4:157-158 

Para sa isang Muslim, ang patotoong ito na si Hesus ay 
hindi namatay sa krus ay sapat na at hindi na kinakailangan 
pa ang maraming saksi sapagkat ang patotoong ito ay mula 
sa nag-iisang Diyos, Allah (swt) ang nakaaalam ng lahat 
maging ang mga pangyayaring naganap noong nakalipas 
na panahon, at maging mga pangyayaring magaganap pa 
lamang sa hinaharap. At kaninong patotoo at pag 
saksi ang higit na totoo at dalisay kundi sa Diyos 
na nakababatid ng lahat ng nangyayari, lantad 
man o nakatagong ganap. Sino ang tunay na saksi sa 
mga pangyayari doon sa bundok ng Golgota ? Ang mga 
sumulat ba ng ebanghelyo ( Mateo, Marcos, Lukas, Juan) 
batay sa nakatala sa Ebanghelyo ay on kay San Mateo na 
si Hesus "ay iniwan ng lahat ng mga alagad at 
nagsi takas" 

(Mateo 26:56) 

Ayon sa talatang ito ang lahat ng alagad ni Hesus ay 
nagsitakas noong siya ay dakpin. Samakatuwid, walang 
isa man sa kanila ang naroroon sa bundok ng 
pinangyarihan at hindi nila nasaksihan ang lahat ng mga 
pangyayari at ang lahat ng kanilang isinulat na ebanghelyo 
ay batay lamang sa sabi-sabi, o haka-haka Gayon din 
naman, dapat ba nating paniwalaan ang mga sinulat ni San 
Pablo gayong batid din natin na hindi niya nakita man 
lamang at nakausap at nakasama si Hesus noong Siya ay 
nandito pa sa daigdig. 


Batid ko na walang tao na may sapat na kaisipan 
ang tatanggi na wala ng titibay pa sa patotoo ng 
Dakilang Allah (swt) ang tanging Diyos na 
nakababatid at nakakakita ng lahat. 

Kung sinabi ni Allah (swt) na si Hesus ay hindi naipako at 
hindi namatay sa krus. sino ako. sino kavo. si no 
tavo upang hindi siva paniwalaan. na si Hesus ay di 
naipako at lalong hindi namatay sa krus. 

Para sa mga Muslim, sapat na ang isang patotoo kung ito 
ay nagmumula sa Diyos na nakaaalam ng lahat,Ang 
Dakilang Allah,ang tanging Diyos ng sanlibutan. 

Ang along dalangin, nawa'y tanggapin ng Dakilang 
Allah ang lahat ng aking hangarin at pagsisikap hinggil sa 
aklat na ito, na maging isang gabay at liwanag na tatanglaw 
sa lahat ng babasa tungo sa tunay na daan ng kaligtasan. 
Ang lahat ng tama at mabubuting bagay sa aklat na ito ay 
kay Allah lamang, at ano man ang mga mali ay sa akin at 
hinihingi ko ito sa Kaniya ng kapatawaran. 

Tanging ang pagtanggap lamang ng Allah (swt) sa aklat 
na ito ang pinakamahalaga. Sapagka’t ang tunay na diwa 
ng tagumpay ay nagmumula lamang sa kanya. 

Sa mga tumulong upang ang aklat ng ito ay muling 
malimbag, Sa mga nagbigay puna upang ito ay maging 
tapat sa mga ipinahayag, Salamat at sumainyo ang Biyaya 
ng Allah. 

Alhamdu Lillahi Rabbil Alamin. 

Assalamu alaykum wa Rahmatulahi wa Barakatuh 
AHMED RICALDE 

Ramadan,1994, Dammam, K.S.A. unang limbag 
Ikalawang limbag - May 1995 



MGA NILALAMAN 


1. ANG IPINAGPIPILITANG DAHILAN NG 
KAMATAYAN NI HESUS SA KRI S. 

2. TUNAY NA DAHILAN RUNG BAKU NAIS 
NG MGA HUDYO NA IPAKO SI HESUS SA 
KRUS. 

3. MGA PATUNAY MULA SA BIBLIYA NA SI 
HESUS AY HINDI NAMATAY SA KRUS. 

Paunawa: 

Ang nilalaman ng aklat na ito ay mula sa mga tinipong 
impormasyon sa mga sumusunod na aklat; Crucifixion or 
crucifiction - ni Ahmed Deedat, Islam and Christianity - 
Dr. Muhammad Alt Alkhuli, The Dead Sea Scroll, The 
Gospel of Barnabas and The New Testsment - ni M.A. 
Yusseff, What is Christianity - ni Maulana Taqi Usmani, 
Islam and the World Religions - ni Prof. Mahmud Barelvi, 
Let the Bible Speak - ni Ali Muhsin, Ang Bibliang 
Tagalog, at Ang Banal na Quran. 

* snak- sumakanya nawa ang kapayapaan. 

* swt- subhanahu wa taala. 

I. ANG IPINAGPIPILITANG DAHILAN NG 
KAMATAYAN NI HESUS SA KRUS. 

Pangunahing aral sa kristianismo na ang tao ay may 
manang sala mula sa unang magulang , Adan at Eba. 
Kasalanang dapat daw na mabayaran at ang kabayaran ay 
kamatayan. Ngunit ang doktrinang ito ng katubusan ng tao 
sa kasalanan ay hindi mababasa sa matandang tipan at di 
rin mababasa ng may linaw na katiyakan, bagamat 
mayroong ilang mga talata na nagbabadya nito ngunit sa 
malalim na pagaaral nito ay makikita na hindi ang doktrina 
ukol sa salang mana ang nais na tukuyin. Ang aral ding ito 
ay hindi namutawi sa bibig ni Hesus o maging ng kanyang 
desipulo. 

At gaano ba katotoo na ang tao ay may manang 
kasalanan ? Kaninong turo ito ? Turo ba ito ng 
Diyos ? Turo ba ito ni Hesus ? o turo lamang ito 
ni Pablo ? 

Kung ating babasahin ang unang aklat ng Genesis (1.1- 
21)tungkol sa ginawang pagsuway nina Adan at Eba duon 
sa paraiso ay wala tayong mababasa na sinabi ng Diyos na 
ang kanilang pagkakasala ay mamanahin ng lahat ng saling 
lahi. 


- 9 - 



Ang mga talatang ito ay hindi man lamang 
nagpapahiwatig ng ukol sa doktrina ng katubusan mula sa 
dugo ng isang tao o dugo (?) ng Diyos mismo. 

Kung atin namang susuriin ang aral ni Moses ukol sa 
kasalanan ng tao, Iba din ang pahayag na makukuha natin. 
sa aklat ng Exodus, ang kautusan na ibinigay kay Moses 
ay ganito : 


" huwag mong yuyukuran sila o paglingkuran 
man sila; sapagka't akong Panginoon mong 
Diyos, ay Diyos na mapanibughuin, na aking 
dinadalaw ang katampalasanan ng mga magulang 
sa mga anak, hanggang sa ikatlo at ikaapat na 
salin ng lahi ng mga napopoot sa akin. " 

Exodus 20:5 

Ayon sa talatang ito, ang parusa sa mga taong sumamba 
sa mga diyos-diyosan ay mamanahin lamang 
hanggang sa ikatlo at ikaapat na saling lahi at 
hindi hanggang sa huling salin ng lahi. Ganoon 
din naman ito'y para lamang duon sa mga napopoot sa 
Diyos. Ang mga tunay na sumasamba sa kanya o di 
napopoot sa Kanya ay hindi kabilang dito. 

Kung si Hesus naman ang ating tatanungin, iba rin ang 
kanyang itinuro. Hindi niya kailan man itinuro na ang tao 
ay may manang kasalanan na kanyang dapat pagbayaran 
ng sarili niyang dugo. Bagkus sinasabi niya na ang mga 
bata ay walang kasalanan, pansariling gawa o mana man. 


"nang magkagayon ay dinala sa katiiya (Hesus) 
ang mga maliliit na bata, upang ipatong niya ang 
kanyang mga kamay sa kanila , at ipanalangin. at. 
sinaway sila ng mga alagad. Datapuwa't sinabi 
ni Hesus, pabayaan ninyo ang maliliit na bata, at 
huwag ninyong pagbawalan silang magsilapit sa 
akin sapagkat sa mga ganito ang kaharian ng 
langit." Mateo 19:13-14 


Kung sa kanila ang langit, malinaw na wala sila noong 
tinatawag na manang kasalanan.Tanging si San Pablo 
lamang ang nagpasimula ng aral na ito (manang kasalanan) 
na ating mababasa sa kanyang sulat sa mga taga Roma, 


"Kung paano na sa pamamagitan ng isang tao ay 
pumasok ang kasalanan sa sanlibutan at ang 
kamataya'y sa pamamagitan ng kasalanan; at sa 
ganito 'y ang kamatayan ay naranasan ng lahat^ ng 
mga tao, sapagkat ang lahat ay nangagkasala. 

Roma 5:12 

" ....sapagka't kung sa pagsuway ng isa ay 
nangamatay ang marami, lubha pang sumagana 
sa marami ang biyaya ng Diyos, at ang kaloob 
dahil sa biyaya ng isang lalaking si Hesukristo." 

Roma 5:15 

Kung ating susuriing mabuti ang talatang ito, ganito ang 
nais ituro ni Pablo; 

1- Pumasok ang kasalanan sa sanlibutan- pumasok ngunit 
hindi ibig sabihi'y minanang kasalanan ng lahat ng tao. 
Sapagkat kung ang pagpasok at paemamana ay 
magkatulad ang kahulugan, samakatuwid ang lahat ng 
pumasok sa sanlibutan ay may kasalanang taglay. 
Magkagayo'y si Hesus din ay sakop at hindi maililiban dito 
sapagkat siya ay pumasok din sa sanlibutan: may buto at 
laman katulad ng karaniwang tao. 

Ang tanong; si Hesus ba av may manang kasalanan ? 
ang sagot ng mga Kristiyano ay wala! kung gayon, 
malinaw na hindi niya minana ang kasalanan ng kanyang 
ina na si Maria, at ito naman ang siyang katotohanan. 

2- Nangamatav ang marami- marami at hindi ang 
lahat Katunayan ang mga bata ayon kay Hesus ay hindi 
kabilang dito. 

Ngayon, kung ang tinutukoy dito ay kamatayang 
pisikal, lahat nga ay mamamatay. At kung lahat ay 
mamamatay upang patunayan lamang na ang lahat ay may 
manang kasalanan, hindi ba't si Hesus din (ayon sa aral 
Kristiyano) ay tumikim din ng kamatayan ? Samakatuwid, 
isinasama siya ng doktrina na may minanang kasalanan. 

Muli ang ating tanong; si Hesus ba ay may manang 
Kasalanan ? Ang lahat ng maling aral na ito ay itinuro 
lamang ni Pablo. Dapat malaman ng mga tagasunod ni 
Pablo na ang kanilang sinusunod ay hindi tunay na alagad 
ni Hesus. Ang aral ni Pablo ay kaiba sa aral ni Hesus. 
Thane Hesu s ang ininangangaral ni PafrlQi 

S a Bihliva av inamin ni Pablo na iba ang ka nyang 
ipinanganearal na ebanghelvo. kaiba sa ininangang aral na 
ehanghelvo ng labing-isang apostoles ni Hesus, at ga nitp 
ang pagvavabang n a sinabi niva; 

" alalahanin mo si Hesukristo na muling nabuhay 
sa mga patay, sa binhi ni David, avon sa akine 
ehanghelvo." 

2 Timoteo 2:8 

Higit pang ipinagdiinan ni Pablo na iba ang kanyang 
ebanghelyo, at ito ay isinulat niya sa mga taga Galacia na 
ganito ang kanyang winika; 

" Datapuwa't kahimat kami, o isang anghel na 
mula sa langit ang mangaral sa inyo ng anumang 
ebanghelyo na iba sa aming ipinangangaral, ay 
matakuwil. " 


Galacia 1:8 


" Sapagkat aking ipinatatalastas sa inyo, mga 
kapatid, tungkol sa ebanghelyo na aking 
ipinangangaral. na ito av hindi avon sa tao. 
Sapagkat hindi ko tinanggap ito sa tao. ni itinuro 
man sa akin, kundi aking tinanggap sa 
pamamagitan ng pa havag ni Hesukristo. 


bersikulo 16.... Pagdakav hindi ako sumangguni 

sa laman at sa dugo:.ni inahon ko man sa 

Jerusalem silang _aPQStoJ_Hit_nangama—sa 

akin...." 

Galacia 1:11-12..16-17 


Inamin dito ni Pablo ng may pagyayabang na ang 
ebanghelyo niya ay hindi niya natutuhan sa labing-isang 
alagad ni Hesus. 

Dagdag pang pagyayabang ni Pablo : 


" sapagkat ang naghanda kay Pedro sa pagka- 
apostol sa pagtutuli ay naghanda rin naman sa 
akin sa pagka-apostol sa mga hentil." 


Galacia 2*6 


Ating pansinin kung gaano katalino si Pablo sa paglilihis 
ng tunav na aral ni Hesus: sa mga Taga Ga lacia ay kanyang 
sinabi ang ganito: 


"Datapuwa't ang mga wari'y may dangal ng 
kaunti (maging anoman sila, ay walang anoman 
sa akin, ang Diyos ay hindi tumatanggap ng anyo 
ninoman). silang mav da ngal. sinasabi—ko,—ay 
hindi nagba hagi sa akin ng anoman:.. .kundi 
bagkos ng makita nila na sa akin—ay 
ipinaekatiwala ang eba nghelvo ng di pagtwtulL 
gava rin naman kav Pedro n g ebanghelvo—ng 


pagtutuli. " 


Galacia 2:8 


Sa mga talatang nabanggit ay nais ipagpilitan ni Pablo 
na ang tinanggap niyang ebanghelyo ay kaiba sa 
ebanghelyong tinanggap ni Pedro, inihiwalay ni Pablo ang 
mga tuli sa mga hindi tuli; ngunit kung ating babalikan ang 


- 15 - 


kasaysayan, Wala tayong mababasa na pinaghiwalay ni 
Hesus ang kanyang aral, sapagkat maliwanag na sinabi 
niya na siya ay sa mga nawawalang tupa lamang sa lipi ni 
Israel (na pawang mga tuli) ipinadala, Ganoon din si Pedro 
na sa mga tuli lamang nagsipangaral. 


"Ang labingdalawang ito'y sinugo ni Hesus, at 
sila'y pinagbilinan, na sinasabi, Huwag kayong 
magsitungo sa alin mang daan ng mga Gentil, at 
huwag kayong magsipasok sa alin mang bayan 
ng mga taga Samaria: Kundi bagkus magsiparoon 
kayo sa mga tupang nangawaglit sa bahay ni 
Israel" 


Mateo 10:5-6 


" Datapuwa't siya (Hesus) ay sumagot at sinabi, 
Hindi ako sinugo kundi sa mga tupang 
nangaligaw sa bahay ni Israel." 


Mateo 15:24 

Napakaliwanag na si Pablo lamang ang lumikha ng sarili 
niyang ebanghelyo, ang ebanghelyo sa mga hentil o hindi 
mga tuli, at upang maging katanggap tanggap ang kanyang 
kasinungalingan ay idinagdag pa niya ang ebanghelyo ng 

kamatayan ni Hesus sa Krus, ang ebanghelyo ng 
pagkabuhay na mag-uli, at ang ebanghelyo ng pagbabayad 
sa kasalanang mana ng tao. 


Ito'v eb a nghelyo lamang ni Pablo at hindi 
ebanghelyo ng labing-isang alagad ni Hesus, 
lain 1 ! hieit na Hindi ebangh elyo ni Hesus. isang 
nanakalaking kalanastanean an sa Divos .Isang 

naf-aanvnng maamong tuna._naghahalatkavong 

isang na alagad tdaw) ni HeS-US^ 

Isa pang katangian ni Pablo ay ang 
pabagobago nitong doktrina, isang halimbawa ay 
tungkol nga sa kasalanang mana ng tao, sa aklat ng Roma 
sinabi niya na ang lahat ay nagmana ng kasalanan sa 
unang lalaki at ang naging bunga ay pagkamatay lang ng 
marami, at ang aral niyang ito ay kaiba naman sa aral na 
ibinigay niya sa mga taga Corinto; 

" at ang babaing may asawang hindi sumasampalataya ay 
nagiging banal sa pamamagitan ng kanyang asawa, at 
ang babaing hindi sumasampalataya ay nagiging banal 
sa pamamagitan ng kanyang asawa; sa ibang paraa'y ang 
inyong m gs, anak ay nangagkaroon ng kapintasan, 
tigunil wgavo'v m ga banal, 1 

1 Corinto 7:13-14 

Mula sa talatang ito ay sinalungat ni Pablo ang kanyang 
doktrina sa kasalanang mana, isang matibay na saligan na 
hindi kailangang ipako at mamatay si Hesus sa Krus para 
sa kasalanan ng tao. Ang aral ni Hesus upang maging 
malinis ang tao sa kasalanan ay humingi ng tawad sa 
Diyos, pagsisihan ang lahat ng kanyang ginawa, isa puso 
at isip na di na muli pang gagawin ito: 

"magsidalangin nga kayo ng ganito; Ama namin na nasa 

langit ka, sambahin ang ngalan mo_. . at 

jjjatjawad mo sa arnin ang aming mg a 

k^salaJMJh ^. -" 

Lukas 11:2 

Winika dito ni Hesus, Sambahin ang ngalan ng Diyos at 
hindi ang ngalan niya (Hesus), Itinuro din niya na hilingin 
sa Diyos sa pamamagitan ng panalangin ang pagkakamit ng 
kapatawaran sa ating mga kasalanan, hilingin sa Diyos at 
ito ay ibibigay sapagkat kung hindi ibibigay ang 
kumpletong kapatawaran sa ating mga kasalanan ano 
pa ang saysay ng panalangin na kanyang iniaral. Kailan 
man ay hindi Magtuturo ng kasinungalingan si Hesus. 

Kung ipinagkakaloob ng Diyos ang kapatawaran sa mga 
nagsisisi ng wagas ano pa ang saysay upang ipako at 
mamatay si Hesus sa krus? 

Kanya pang sinabi; 

"magsihingi kayo at kayo'y bibigyan; 
magsihanap kayo, at kayo'y mangasusumpong; 
magsituktok kayo , at kayo'y bubuksan; sapagkat 
ang bawat humihingi ay tumatanggap; at ang 
humahanap ay nakasusumpong; at ang 
tumutuktok ay binubuksan . o' anong tao sa inyo, 
ang kung siya'y hingan ng tinapay ng kanyang 
anak ay bato ang ibibigay ? o' kung hingan siya 

ng isda ay bibigyan niya ng ahas ? . gaano 

pa kaya ang inyong Ama na nasa langit na 
magbibigay ng mabubuting bagay sa nagsisihingi 
sa kanya " 

Mateo 7:7-11 


HIIMTNGI-HIIMANA P-KUMATOK, 

Itinuro ni Hesus na dumalangin sa Diyos kung ang 
isang tao ay nagkasala, Dumalangin siya sa Diyos ng 
may wagas na pagsisisi, humingi ng kapatawaran at itoy 
kanyang ibibigay, kung kapatawaran ang inyong 
hinihingi, hindi impiyerno ang kanyang ibibigay. 
Sadyang itoy taliwas sa aral ng pagbabayad ni Hesus ng 
kanyang buhay o dugo, Ang kanyang aral ay humingi ka 
ng tawad at ito'y iyong makakamtan. 

II. TUNAY NA DAHILAN RUNG BAKIT NAIS 
NG MGA HUDYO NA irAKO SI HESUS SA 
KRUS. 

Isa sa mga dahilan kung bakit nais nilang ipako si Hesus sa 
krus a y sinabi mis mo niya sa Bibliya: 

"Kaya nga, sinasabi naman ng karunungan ng 
Diyos, magsusugo ako sa kanila ng mga propeta 
at mga apostol; at ilan sa kanila ay kanilang 
papatayin at paguusigin, upang hingin sa lahing 
ito ang dugo ng lahat ng mga propeta, na ibinubo 
buhat pa ng itatag ang sanlibutan; mula sa dugo 
ni Abel, hanggang sa dugo ni Zacarias..." 

Lukas 11:49-51 

Ang talatang ito na kinuha ni Hesus sa 2 Chronica 
24:19 ay nagpapahiwatig na ibinibilang niya (Hesus) ang 
kanyang sarili na matutulad sa mga naunang propeta na 
sinugo ng Diyos. mababasa natin sa aklat ni Lukas, na 
ganito ang kanyang sinabi; 

"Gayon ma'y kailangang ako'y yumaon sa aking 
lakad ngayon at bukas at sa makalawa: sapagka't 
Hindi mangyayari na ang isang propeta ay 

mamatay sa labas ng Jerusalem. Oh Jerusalem' 
Jerusalem, na pumapatay sa mga propeta, at 
bumabato sa mga sinugo sa kanya. " 


Lukas 13:33-34 

Sa aral na ito ni Hesus, itinuro niya na ang pumapatay 
sa mga propeta ay mga Hudyo, at hihingin sa lahing ito 
ang dugo ng pinatay nila. kavat "kune" si Hesus man 
av napatav nila. sa kanila sisingilin ng Divos ana 
dugong binubo nila at mali ang aral na ang taong 
walang kinalaman sa pagkakapako ni Hesus duon sa 
krus ang siyang sisihin na dahilan ng pagkakapako ni 
Hesus sa krus. 


INAKO NG MGA HUDYO !!!!!!! 

"kaya't ng makita ni Pilato na wala siyang 
magawa,kundi bagkos pa ngattg lumalala ang 
kaguluhan, siya'y kumuha ng tubig, at naghugas 
ng kanyang mga kamay sa harap ng karamihan, 
na sinabi, wala akong kasalanan sa dugo nitong 
matuwid na tao; kayo ang bahala niyan. At 
sumagot ang buong bayan at nagsabi, maEMia 
amirt ang kanyang dugo . at sa aming mga anak. " 

Mateo 27: 24-25 


Rung sino ang naekasala, siva ang parurusahan. 

Kung inako na ng mga Hudyo ang dugong mabububo 
kay Hesus bakit ipinangangaral parin ng mga lider 
Kristiyano na ang mga inosenteng tao ang siyang dahilan 
ng kamatayan daw ni Hesus sa Krus ? ang masakit pa nito 
ay ang maling paratang na pad ang mga hindi pa isinisilang 
na tao ay kabilang na dito. 

Isang napakalaking kalapastanganan sa Diyos na 
sabihing nilikha niya ang munting mga bata na may taglay 
ng kasalanan, Ang bawa't bata ay malinis sa kanilang 
pagsilang sa mundong ibabaw, Kaya lamang sila 
magkakaroon ng kasalanan kapag lumabag na sila sa mga 
ipinag-uutos ng Diyos na sa kanya ay may lalang. 

Ang aral naman na nagsasabing inihanda na ng Diyos 
si Hesus upang maging alay sa katubusan ng tao sa 
manang kasalanan ay sumasalungat at rin hindi naaayon 
sa mga nakasulat sa Bibliya: 

" Sapagkat ako'y (wika ng Diyos) nagnanasa ng 
kaawaan, at hindi hain; at ng pagkakilala sa 
Diyos higit kaysa sa mga handog na susunugin." 

Oseas 6:6 

"Datapuwa't kung nalalaman ninyo hung ano ang 
kahulugan nito, Habag ang ibig ko, at hindi 
hain. " 

Mateo 12:7 

Katotohanan habag ang nais ng Diyos at hindi 
hain; kung si Hesus na walang kasalanan ay 
inihain ng Diyos para sa mga makasalanan, 
nasaan na ang sinasabi niyang habag dito ? Kung 
ipipilit ang aral na nasusulat sa Juan 3:16 "sapagkat 
mahal ng Diyos ang sanlibutan, na ibinigay niya 
ang kanyang anak ..." 

ANG ATING TANONG : MAS MARAPAT PA 
BANG PAG-UKULAN NG PAGMAMAHAL ANG 
MAKASALANAN KAYSA SA WALANG NINAIS 
KUNDI SAMBAHIN ANG DIYOS AT 
PAGLINGKURAN? NASAAN NA ANG ARAL SA 
OSEAS 6:6 NA ANG PAGKILALA SA DIYOS ANG 
HIGIT NIYANG KINALULUGDAN KAYSA SA MGA 
ALAY? 

Ang katotohanan, hindi itinakda ng Diyos na si Hesus 
ay mamatay sa Krus. At ang dahilan kung bakit nais ipako 
at patayin si Hesus ng mga Hudyo ay sapagka't ito'y 
malaon ng gawain nila sa kanilang mga propeta, mula kay 
Abel, Zacarias, hanggang kay Juan Bautista. 

Ang maling paratang kay Hesus 

Isa pang dahilan, Sa pagnanais nilang ipako si Hesus sa 
krus ay ang mali nilang paratang na si Hesus ay 
ipinapantay ang sarili sa Diyos at nag-aangkin na siya 
ay isang Diyos. 

At ang paniniwalang ito na si Hesus ay Diyos ay 
siya ring paniniwala ng mga Kristiyano. 


A ng tanone: sinabi nea ba ni Hesus na__slYa__ay 

PiyQS ? 

Ating pag-aralan ang talata sa Bibliya na ginagamit na 
patunay ng mga Kristiyano na sinabi daw ni Hesus na 
siya ay Diyos: 


Sa aklat na sinulat ni Juan (?) ganito ang sinasabi: 

" AKO AT ANG AM A AY USA " 

Juan 10:30 


SAAN USA ? Sa pagka-divos ? HINDI !!!!!! 

Ang problema sa ganitong uri ng pagkaunawa sa Isang 
talata lamang ang naglalayo sa tao sa tunay na kahulugan 

ng buong salaysay sapagka’t sa mga sumunod na talata ay 
ganito ang sinasabi na magbibigay liwanag sa tinuran ni 
Hesus na siya at ang Ama ay iisa. 

bersikulo 27 ; " dinirinig ng aking mga tupa ang aking 
tinig, at cilfl'v aking nakikilala, at sila'y nagsisisunod 

sa akin. " 

Sa bersikulo 28 ay ganito ang pagpapatuloy ni 
Hesus;.. at hindi sila maaaga w ng sinuman sa 

aking mga kamay 1 

bersikulo 29 kanyang sinabi; " ang aking Ama, 

na sa kanila ay nagbigay sa akin, ay lalong 
DAKILA KAYSA SA LAHAT, AT HINDI SILA 
MAAAGAW NINUMAN SA KAMAY NG AMA.” 

Hindi sariling pag-aari ni Hesus ang mga tupang ligaw, 
Kundi bigay lamang ng Diyos sa kanya, Nang sabihin ni 
Hesus na hindi sila maaagaw sa kanyang kamay ninuman, 
Ito'y sapagkat hindi niya pahihintulutan na kaligtaan ang 
anumang bagay na ipinagkatiwala sa kanya ng Diyos, At 
lalong hindi magagawa ng sinuman na agawin ang mga 
tupang ito sa kamay ng Diyos. 

lisa sa hangarin at iisa sa pag-iingat ngunit 
hindi iisa sa pagkadiyos, sapagka’t isa ang 
nagbigay at isa ang tumanggap. 

Mula sa talatang ito ay ating mauunawaan ang nais 
ipahayag ni Hesus ng kanyang sabihin na siya at ang Diyos 
ay iisa, Sila ay iisa ang layunin sa mga naligaw na 
tupa, iisa ang kanilang hangarin at ito ay upang 
ingatan na wala nang mangawala pa sa mga tupa. 

ANG KATANGIAN NG MGA TUPA NI HESUS 

l.Dinirinig ng tunay na tupa ni Hesus ang kanyang tinig. 
2.Sila'y nakikilala ni Hesus, At sila'y sumusunod kay 
Hesus hindi kanino pa man. 

3. Sila ay ang mga nangaligaw na tupa sa bahay ni Israel. 

Si Hesus ay ipinadala lamang sa partikular na bansa at sa 
partikular na panahon, kaya't tayo ay hindi sakop ng 
kanyang misyon. 

" ..hindi ako isinugo kundi sa mga tupang 
nangaligaw sa bahay ni Israel. " Mateo 15:24 

"At (Itinalaga Siya) Bilang Sugo sa mga anak ni 
Israel,..." Qur'an 3:49 

TANDA NG MGA HINDI TUPA NI HESUS 

"Hindi ang bawa't nagsasabi sa akin; panginoon, 
panginoon ay papasok sa kaharian ng langit, 

kundi ang gumaganap ng kalooban ng aking A 111 a 
na nasa langit. Mar ami ang mangagsasabi sa akin 
sa araw na yaon (araw ng paghuhukom) 

panginoon, panginoon, fundi _ bagfl — n(tgSW(t f t f tbala 

kami §a jyong pajngotlQRi Ok _ SM — pangMlSM— m0 X 

nangagpalayas kami ng mga dimonyo, at sa 
pangalan moly. nagsigawa kami ng maraming 
gawang makapangyarihan? At kung magkagayo'y 
ipahahayag ko sa kanila, kailanma y hindi ko 
kayo nangakikilala, magsilayo kayo sa akin, 
kayong manggagawa ng kalapastanganan. 

Mateo 7:21-23 

Kung tinawag man ng mga Hudyo si Hesus 
na panginoon, ang kanilang pagkahulugan ay 
hindi bilang isang Diyos. Ang pagkahulugan ng 
mga Kristiyano kapag tinawag nilang panginoon 
si Hesus ay diyos, kaya't sa wakas ng panahon 
sila ang sasabihan na hindi niya nakikilala. Ating 
pakatandaan na kailanma’y hindi namutawi sa 
mga bibig ni Hesus na siya ay diyos at dapat na 
sambahin. 

Ang Pitong (7) katangian ng mga hindi tunay na 
tupa ni Hesus. 

1. Hindi sila mula sa lipi ni Israel. 

2. Ang Pagtawag ng Panginoon sa mali nitong kahulugan. 

3. Nagsipanghula sa pangalan ni Hesus. 

4. Nagpalayas ng dimonyo sa pangalan ni Hesus. 

5. Gumawa ng himala sa pangalan ni Hesus. 

6. Hindi sa pangalan ng Diyos inialay ang mga gawa. 

7 . Mga gumagawa ng katampalasanan. 

May mga Kristiyano na ipipilit na sila ay may 
kaligtasan at ito'y batay sa mga talatang; "HINDI ANG 
BAWAT NAGSASABI SA AKIN (HESUS) 
PANGINOON, PANGINOON." 

Sinasabi nila na totoong may mga taong hindi 
tatanggapin at mayroon ding tatanggapin si Hesus sa mga 
nagsasabi ng panginoon sa kanya batay sa salitang 

"BAWAT" Nguni't ang bawat dito ay Hudyo at 
hindi Kristiyano. 

Ang malaking bilang sa mga tumatawag kay Hesus ng 
panginoon ay mga Kristiyano, Sila ang sasabihan na hindi 
niya nakikilala sapagkat sila ay hindi mula sa lipi ni Israel . 

bersikulo 34; " Hindi baga nasusulat sa inyong 

kautusan, aking sinabi (ang Diyos ang nagsabi), 
kayo'y mga diyos, kung tinawag niyang mga 
diyos yaong dinatnan ng salita ng Diyos ( athindi 
maaaring sirain ang kasulatan)...i?aA:it sinasabi 
ninyong nilalapastangan ko ang Diyos ng sabihin 
kong ako'y anak ng Diyos (na higit na mas mababa 
ang kahulugan na sila ay mga diyos at si Hesus ay anak 
lamang). 

Kung ang mga Hudyo nga naman ay tinawag 
mismo ng Diyos na mga diyos, na ang kahulugan 
ay hindi tunay na mga diyos , at ito'y hindi 
kalapastanganan, higit nga naman na di 
kalapastanganan nang sabihin ni Hesus na siya 
ay anak at hindi diyos na gaya ng paratang ng 
mga Hudyo at paniniwala ng mga Kristiyano. 

Sa paliwanag na ito ni Hesus, pinatutunayan niya na 
kailanman ay di niya sinabing siya ay tunay na diyos at 
mali ang paratang ng mga Hudyo at maling mali ang 
paniniwala ng mga Kristiyano na siya ay diyos. 
Gayunpaman, Hindi pa rin nauunawaan ng dalawang 
grupong ito ang ibig sabihin ni Hesus na siya ay hindi 
diyos. 

III. MGA PATUNAY MULA SA BIBLIA NA 
SI HESUS AY HINDI NAMATAY SA KRUS. 


Isa sa pinakamatibay na patunay na si Hesus ay hindi 
namatay sa krus ay batay mismo sa propesiyang sinabi ni 
Hesus na nasusulat sa aklat ni Mateo 12:39,16:4 at Lukas 
11:29 


winika ni Hesus; 

"i sang lahing masama at mapangalunya ay 
humahanap ng anumang tanda kundi tanda ng 
propeta Jonas: sapagkat kung papaanong si 
Jonas ay napasatiyan ng isang balyena na tatlong 
araw at tatlong gabi ay ganoon din mapapasa 
ilalim ng lupa na tatlong araw at tatlong gabi ang 
anak ng tao. " 

Isa lamang tanda ang ibinigay ni Hesus, at 
ito'y ang tanda ni Propeta Jonas. 


- 30 - 



Ang tan ong; Ano ba ang tanda o milaerong 
umiinog sa buhav ni Propeta .Tonas ? 

Upang ating malaman, balikan natin ang mga 
pangyayari na naganap kay Propeta Jonas, at ito'y 
nasusulat sa Matandang Tipan ng Bibliya, sa aklat na 
ang titulo ay mismong pangalan ni Propeta Jonas, at sa 
unang pahina ay mababasa natin na siya ay inutusan ng 
Diyos na magpunta sa Nineve upang mangaral, ngunit 
hindi siya sumunod bagkus siya ay tumakas patungong 
Tarsis patungong Joppe, duo’y nakakita siya ng sasakyang 
pandagat at sumakay duon papuntang Tarsis. Ngunit ang 
Diyos ay nagpadala ng malakas na hangin sa dagat at 
nangatakot ang lahat ng nakasakay at dumaing ang mga ito 
sa kani-kanilang diyos. Ngunit di pa rin tumigil ang unos, 
at sa wakas ay nalaman nila na ang dahilan ay ang pagtakas 
ni Jonas at di pagtalima sa utos ng Diyos. Kaya't 
napagpasyahan nila na ihagis si Jonas sa dagat upang 
mapayapa na ang panahon. 

Noong nasa dagat na si Jonas, nilulon siya ng isang 
malaking isda at siya ay nanatili duon sa loob ng tatlong 
araw at tatlong gabi. 

Ito ang sinasabi ni Hesus na milagrong 
naganap kay Jonas at ito ang tanda na ibinigay 
niya sa mga Hudyo at maging sa darating pang 
salin lahi ng tao. 

Narito ang milagro o tanda na nais ilarawan Ill 
Hesus sa kanvang sarili; 

T. Nang ihaeis si .Tonas sa dagat siva av buhay 

pa .ganoon din naman ayon sa Biblia, nang dalhin si 

Hesus sa bundok ng Golgota siya ay buhay din. 

Ang maaaring pagkakaiba nina Jonas at Hesus ay ang 
kusang pagsabi ni Jonas na ihagis siya sa dagat, hindi 
upang kainin siya ng isda, Kundi upang tanggapin ang 
maaari niyang maging kamatayan. Ngunit kaiba nga si 
Hesus na tila ayaw niyang maganap sa kanya ang hirap 
duon sa krus, Kaya't hiniling niya sa Diyos duon sa hardin 
ng Getsemane na kung maaari ay lumagpas sa kanya ang 
saro ng paghihirap.( at pinaniniwalaan ng mga Muslim na 
dininig ng Diyos ang dalangin ni Hesus). 

Ang Maaaring dahilan kung bakit ito lang ang 
tandang ibinigay ni Hesus ay sapagka't ang 
Muslim, Hudyo at Kristiyano ay pawang 
nagkakaisa sa paniniwala na ang milagrong ito 
ay tunay na naganap kay Propeta Jonas. 

Kaya't kung tatanungin mo ang tatlong ito ( Muslim, 
Hudyo, Kristiyano) kung buhay ba si Jonas nang itapon sa 
dagat ? 

Ang sagot ng tatlong ito ay 


BUHAY ! 


Matapos nito si Jonas ay nilulon ng malaking isda. Ang 
tanong; Si Jonas ba ay buhay ng lulunin ng isda ? 

Ang malakas ding isasagot ng tatlong ito, siya 
ay.BUHAY ! 

Muling tanong; nang nasa tiyan na si Jonas ng malaking 

isda sa loob ng tatlong araw at tatlong gabi.Patay 

ba siya o buhay ? 

Muli ang malakas na isasagot ng tatlong ito (Muslim, 
Hudyo, Kristiyano) siya ay.BUHAY ! 

Muling tanong; Nang iluwa ng isda si Jonas makalipas 
ang tatlong araw at tatlong gabi sa loob ng tiyan ng isda, 
siya ba ay Patay o buhay ? 

Muli ang isasagot ng tatlong ito, siya ay.BUHAY! 

Ito ang tinatawag na milagro ng mga milagro, 
sapagka't milagrong nabuhay pa ang isang tao kahit na siya 
ay inihagis sa nagngangalit na dagat. 

Milagro ng mga milagro sa dahilang nabuhay pa ang 
isang tao kahit na siya ay nilulon ng isang isdang dagat. 

Milagro ng mga milagro sapagka't nabuhay pa ang 
isang tao kahi't na siya ay nanatili sa loob ng tiyan ng isang 
isda ng tatlong araw at tatlong gabi. Milagro ng mga 
milagro sa dahilang siya ay buhay pa rin nang iluwa siya 
ng isda. Ito ang milagro ng mga milagro, na si 
Jonas ay nanatiling buhay sa loob ng tiyan ng 
isang isda at hindi tumikim ng kamatayan. 

Ito rin ang kaganapan na inihula ni Hesus na 
mangyayari sa kanya, na di siya mamamatay maging 
siya man ay ipako sa krus at maging siya man ay dalhin sa 
libingan at manatili duon sa loob ng tatlong araw at tatlong 

gabi (?), samakatuwid_baga'y hin^i—pa niya 

kailanean nang mabuhav na mag- uli sacaekat 
hindi ito naeanap kav Jonas. 

Rung ating itatanong ang ganito; si Hesus ba ay 
namatay duon sa krus o nanatili siyang buhay ? 


Ang sagot ng mga Muslim.BUHAY ! * 

Ang sagot ng mga Hudyo.PATAY ! 

Ang sagot ng mga Kristiano. PATAY ! 


* Ang Paniniwala ng Muslim si Hesus ay hindi namatay sa 
krus o naipako. (Qur'an 4:157) 

Kung ating itatanong ang ganito; si Hesus ba ay patay o 
buhay ng ipasok sa libingan ? 


Ang sagot ng mga Muslim.BUHAY ! * 

Ang sagot ng mga Hudyo.PATAY ! 

Ang sagot ng mga Kristiano. PATAY ! 


kung si Hesus ay namatay sa krus, at patay ng tatlong 
araw at tatlong gabi sa libingan, kung ganoon , hindi 
natupad ang hula tungkol sa kanyang pagkakatulad kay 
Propeta Jonas na nanatiling buhay at hindi dumanas ng 
kamatayan. At Siya'y magiging sinungaling sa kanyang 
tinuran na kailanman ay hindi niya ginawa sa kanyang 
buhay. 


Ang malaking problema sa mga Kristivano, mas . 
marunong pa sila sa tinataw ag nilang panginoQiL 


Sinabi ni Hesus na matutulad siya kay Jonas na hindi 
dumanas ng kamatayan subali't ipinagpipilitan pa rin ng 
mga Kristiyano na siya ay namatay, isa lamang dito ang 
nagsisinungaling, at naniniwala ang mga Muslim na 
kailanman ay hindi nagsinungaling si Hesus. 


- 35 - 





Sa kanila ay angkop ang sinabi ni Hesus na nasusulat 
sa aklat ni Mateo na ganito ang sinasabi; 

"at natutupad sa kanila ang hula ni Propeta 
Isaias na sinasabi, sa pakikinig inyong 
maririnig, at sa anumang paraa'y Hindi ninyo 
mapag-uunawa, at sa pagtingin ay inyong 
makikita, at sa anomang paraa'y Hindi ninyo 
mamamalas. " 


Mateo 13:14 


DAGDAG NA PATOTOO 

Sapat na sana ang patunay na ito ni Hesus na 
nasusulat sa Bibliya upang matanggap natin na 
siya ay hindi namatay doon sa krus, ngunit para 
sa lalong ikatitibay at ikaliliwanag ng lahat, atin 
pang siyasatin ang iba pang pangyayaring 
uminog sa panahon ng krusipiksiyon ni Hesus. 


1. Si Hesus ay nanalangin ng taimtim sa Diyos doon sa 
hardin ng Getsemane na lumagpas nawa ang saro ng 
paghihirap at kamatayan sa kanya. (Lukas 22:44) 


- 36 - 



At ito naman ay tinugon ng Diyos, gaya ng nasusulat sa 
aklat ni Santiago; 

"malaki ang nagagawa ng maningas na 
panalangin ng taong matuwid. 


Santiago 5:16 


Batid ko na sasang-ayon ang lahat na si Hesus ay isang 
matuwid na tao; kung gayon ay tugma lamang sa kanya 
ang pahayag na ito ni Santiago. 

At ang katotohanang ito ay pinatunayan din naman at 
binigyang tibay pa ng mga talatang nasusulat sa aklat ng 

Hebreo; 


"Na siya (Hesus) sa mga araw ng kanyang laman 
ay naghandog ng mga panalangin at mga daing 
na sumisigkLHL ne molakas — oL — lumuluhl l — dVQU .— 
may kapajtgyanhang maka pagl iglM sa kanya £& 
kamatayaa, at sivo a y dininig—dahil sa kanyang 
banal na takot. " 

Hohrpn S'l 


2. " at nang makitang siya'y patay na ay hindi na 
nila binali ang kanyang mga hita, 

Juan 19:32 

Dalawang bagay ang dapat nating bigyan ng 
pansin dito; 

A. Ano ang nakita nila kav Hesus u pang sabihin 
nila ng may katiyakan na siya nga ay patay ? 

Ano man ang mangyari, kinakailangan pa rin ng isang 
tao ang isang masusing pagsisiyasat upang maging tumpak 
ang kanyang paghusga na ang isang tao ay ganap na ngang 
patay at hindi sa pamamagitan ng pagtingin lamang. 

Sa makabagong pamamaraan ay gagamit muna ang 
isang tao ng instrumento bago siya makatiyak na ang isang 
tao nga ay ganap ng patay, at hindi kailanman tatanggapin 
ang deklarasyon ng isang tao na totoo kung ang 
pinagbabasihan ay ang nakikita ng kanyang mga mata. 

Kung gayon, ang tamang salita sa (bersikulo 32) 
ay ganito; 

"nangagsiparoon na nga ang mga kawal at 
kanilang nakitang(?) siya'y patay, 

(ang kahulugan ay, at kanilang inakalang siya'y 
patay na .) 

B. Ikalawang dapat nating pansinin ay ang sumusunod 
pang mga talata sa bersikulo 34 na ganito ang sinasabi; 

n guy on man ay initios ang kanyang tUJUliLM lL ng 
isang sibat ng isang kawal, — al— UMdaMl x 
lumgbtjs ang &l tuki &" 

Ang muling tanong; hakit sa taniliran la Ilia mi 
inning at hindi sa DUSfl ? makamamatay ba ang 
pagsibat sa tagiliran ? ganito ba ang paraan ng paniniguro 
upang ang tao ay tuluyang mam at av ? kung tinatanggap 
natin na ang mga Romano ay hindi naglalaro at ang isa 
nilang katangian ay ang pagiging brutal sa pagsunod sa 
utos na sa kanila ay ibinigay, hindi angkop na sa tagiliran 
lamang nila ito sisibatin kung nais nilang siguruhin na si 

Hesus ay patay. 

Sa makabagong panahon ay hindi magiging katangap 
tangap ang ganitong pagtupad ng isang kawal sa utos ng 
nakatataas sa kanya liban na lamang kung ang utos sa 
kanya ay sibatin lamang sa tagiliran, ngunit kung ang utos 
ay tiyakin ang kanyang kamatayan, sinisiguro kong sa 
puso niya ito uulusin. 

Tungkol naman sa " Pagdaka'y lumabas ang dugo at 

tubig " ayon sa Encyclopedia Biblica, mula sa artikulo 

tungkol sa "KRUS" na si Hesus ay buhay nang siya ay 
sibatin sa tagiliran, ito ang kinukumpirma ng dagliang 
pagdaloy ng dugo at tubig. 

3. Sa bersikulo 33 ito naman ang sumunod na pangyayari; 

" Hindi na binali ang kanyang mga hita. " 

Hindi na binali ang alin ?ang mga hita, Bakit hita lamang 
ang dapat na baliin ? Ikamamatay ba ng isang tao kung 
sakaling balian siya ng mga hita ? ang sagot ay....HINDI. 

4. Atin ding pansinin ang dalawang kasama ni Hesus sa 
krus, tulad ni Hesus sila man ay pinalo din at nagpasan ng 
krus,higit na mas mapalad pa nga si Hesus sa dalawa dahil 
may tumulong sa kanya ng pagbuhat ng krus nang ito ay 
hindi na niya nakayanan.at ayon din sa Biblia pareho din 
na ipinako ang dalawang ito, ngunit sila ay hindi agad 
namatay kayat binalian muna sila ng mga buto at 
hindi lamang mga hita upang sila av mamatav na. 

Ang muli nating tanong; Bakit sila ay mga buhay 

pa ? At bakit hindi hita lamang ang binali sa kanila ? At 
bakit si Hesus ay patay na gayong parehas na hirap din ang 
dinanas nila ? 

Ikamamatay ba kaagad ni Hesus ang palo at 
pagpapasan ng krus ? Kung sasabihin na ang dahilan 
ay sapagka't ibinigay na niya agad ang kanyang buhay 
gaya ng nais palabasing dahilan sa Ebanghelyo ni Juan, 
malinaw na hindi ito kinuha o nakuha sa kanya, 
kung ito ang buong katotohanan,walang pumatay. sa 
kanya, at kung walang pumatay sa kanya wala ring 
mananagot sa kanyang dugo, at kung walang 
mananagot sa kanyang dugo maliwanag din na walang 
sasaguting kabayaran ang kanyang dugo, at dahil sa 
pangyayaring ito ang doktrina ng pagtubos sa sala ng tao 
ay hindi nagkaroon ng katuparan na siya namang 
katotohanan, sapagkat walang kasalanang minana 
na dapat na bayaran ang sangkatauhan. 


Dapat din nating malaman na tatlong oras lamang ang 
itinagal nilang tatlo doon sa krus. (Life of Jesus, by, Dean 
Farrar pp.421 ). Kaya't nang naibalita kay Pilato na si 
Hesus ay patay na ay nanggilalas siya, at bakit siya 
nanggilalas ? sapagka’t bihasa si Pilato na magpapako 
ng tao sa krus at batid niya na ito ay tumatagal ng higit pa 
sa 24 oras, at hindi sa loob lamang ng tatlong oras. 


»nanggilalas si Pilato ng malamang siya (Hesus) 

ay patay na. " .. AA 

Marcos 15:44 

5. Sa iba pang talata sa Bibliya ay ganito ang ating 
mababasa; 

"noong unang araw ng linggo ay naunang 
nagpunta si Maria Magdalena sa libingan. " 

Juan 20:1 

Sa Marco 16:1 ay sinabi ang dahilan ng pagpunta ni 
Maria Magdalena, ito'y upang pahiran niya si Hesus ng 
langis. (ang orihinal na kataga nito sa wikang Hebreo av 
Masaha na ang ibig sabihin ay (to massage). 

Ang muling tanong; .Kung si Hesus ay patay na sa 

loob ng tatlong araw ang tiyak na mangyayari sa kaniyang 
katawan ay magsisimulang lumambot o' maagnas, at kapag 
ito ay minasahe ay tiyak na ang laman ay mabibiyak o' 

magkakaroon ng hindi mabuting kaganapan.at ano 

ang halaga ng masahe sa taong patay ? 
ito'y mahalaga lamang sa taong BUHAY. 

Dapat din nating tandaan na si Maria Magdalena ang 
tunay na saksi sa mga naganap duon sa Golgota at batid 
niya na si Hesus ay hindi namatay at ito ang dahilan kaya't 
maagang maaga pa lamang ay sumugod na siya duon sa 
lugar na pinagdalhan nila kay Hesus. 

Sa pagsapit ni Maria Magdalena doon sa libingan ay 
laking pagkagulat niya nang hindi niya natagpuan si 
Hesus. Kaagad niyang hinanap sa paligid at bagamat nakita 
niya si Hesus pero hindi niya ito nakilala, at napagkamalan 
pa niya itong isang hardinero, at ang tanong ni Maria: 

"G inm soon ninvn siva dinala. - itUUL — tUUM —Sfl 

akin at kukunin ko siva± " 

Juan 20:14-1 

ISANG MALAKING KATANUNGAN”.Mukha 

bang hardinero ang tao kapag muli siyang nabuhay ? ang 
sagot ay hindi !, pero bakit nga napagkamalang hardinero 
ni Maria si Hesus, malabo na ba ang mga mata ni maria? 

ang sagot na muli ay .HINDI. Nagpanggap na 

hardinero o nagbalatkayong hardinero si Hesus hindi para 
ituro na ang tao kapag muling nabuhay ay magiging 
anyong hardinero, kundi siya ay nagtatago pa rin sa mga 
Hudyo upang huwag makilala. At bakit ayaw niyang 
makilala ninuman ? Ang tunay na dahilan ay sapagkat 
hindi naman siya namatay, lalo't higit na di muling 
nabuhay. Kung siya ay muling nabuhay bakit kailangan 
pa niyang magbalatkayo? Hindi ba’t dapat lamang na 
ipahayag niya ito sa lahat sapagka't ang muling 
pagkabuhay mula sa kamatayan ay milagrong ninanais 
ninuman ? 

Bakit nga siya nagbalatkayo ? Dahil hitidi nga 
siya ngmatag at hindi na niya nattaisin Bang, 
muling, ipako sa krus at muling, pahirapan. 

Kung papansinin din natin ang tanong ni Maria, ang 
sinabi niya'y kung saan dinala at hindi kung saan inilibing 
na ibang lugar. Bakit nga naman itatanong ni Maria kung 
saan inilibing na ibang lugar ganoong nakalagak na si 
Hesus duon at iyon ay isang libingan. Ang tanong pa niya 
ay ituro sa kanya at kukunin niya. 

Kung totoong patay na si Hesus, paanong kukunin ni 
Maria ang bangkay nito nang nag iisa ? paano niyang 
ililibing ito ng nag iisa ? Kaya niya sinabing ituro sa kanya 
at kukunin niyang mag-isa dahil alam ni Maria Magdalena 
si Hesus ay buhay at maaari itong maglakad o maaari niya 
itong alalayang lumakad. 

Ang isa pa nating dapat bigyan ng masusing 
pag-iisip ay ito ;walang ebanghelyo (Mateo, 
Marcos,Lukas,Juan) ang nagsasabi na ang ina ni 
Hesus na si Maria ay dumalaw doon sa libingan. 

Hindi ba katakatakang isipin na hindi dinalaw 
ng isang ina ang ang libing ng kanyang anak ? na 
mas mabuti pa ang ibang tao at nagawa siyang 
dalawin ? Hindi ba posible na kaya hindi na dumalaw 
ang ina ni Hesus duon sa libingan ay sapagkat batid na 
niya na si Hesus ay iniligtas na ng Diyos mula pa noong 
gabi ng pagdakip sa kanya gay a ng paniniwala ng mga 
Muslim ? Na batid din niya na ang taong nakalibing doon 
ay ibang tao na naipalit sa kanyang anak at siyang naipako 
sa krus tulad ng sinasabi ng Dakilang Allah sa Banal na 
Qur'an ? Maaaring kaya Siya hindi dumalaw doon 
ay sapagkat magkasama na sila ng kanyang pinakamamahal 
na anak sa isang lugar na sila lamang ang nakaaalam. 

HULING PANANALITA 

Ito ang argumento. Si Hesus ay hindi namatay sa krus 

batay sa mga nakatala sa pahina ng Bibliya. At muli, ang 

patunay ng mga Muslim na si Hesus ay di 
namatay sa krus ay batay sa sinabi ng Allah sa 
Banal na Qur'an 4 : 157 , Kinuha niya ito at itinaas niya 
sa Langit upang muli Siyang ipadala sa darating na huling 
panahon upang ituwid ang mga maling aral na inilalagay ng 
mga tao sa kanyang bibig na sa katotohanan ay gawa-gawa 
lamang upang umayon sa pansarili nilang mga hangarin. 


- 45 - 



L^J I liufa 


dole r «.»ln J^s : Irll 

(jtJ-ixLa) j jJLcj : ttiill 

. fl-iic j ui t oJ Jii ei-i-d U^.UI a ~i j ^f ll ChfH * 

dJajJL < 11 in j ,oJg J i*l.) ,o-l Jtotxe jL < " < i » . ; * 

Jgla-i^JI ftyt j^JI jTj-aJI J-a 

. jtjLaJI 

. d_d LaJI LlxLqJI j_d j_ixg * 
. « i'. ■. I«11 d id IiJI ^_d jijLaJI jilr rtf < j ^ i~i i i * 


^iLdaJL uLJbJI >i |cg_i fl-ir H i 

Anroro - Arvrvvr ; j^uii 

.dUJI.ri iri : jiauj-JI j-dj-ll 
gjagjcuill iajj-eJI oixLo-qJI 



IIESIJS 

MU' Hid Hit S/l KIIIJS? 


J* 

$ Ajl U ; ijwjjl 


MCA NILALAMAN 
NC AKLAT 

• HESUS NAIPAKO BA SA KRUS? 

• ANG PANINIWALA NG MG A 
MUSLIM MIGGIL SA KALIGTASAN. 

• ANG IPINAGPIPILITANG DAHILAN 
NG KAMA I AV AN Nl HESUS SA KRUS 

• ANG I UNAY NA DAI III \N KI NG 
BAKII NAIS NG M(iA HUDYO 
NA IPAKO SI HESUS SA KRUS. 

• INAKONG MCiA HUDYO. 

• MG A PATUNAY SA BIB1 IYA 

NA SI HESUS AY HINDNAMATAY 
AT NAIPAKO SA KRUS. 

• ISANG MAI.AKING K A lOTOIIANAN 
NA SI III SUN AY HINDI NAIPAKO 
Nl HINDI NAMATAY SA KRUS. 

